রাজধানীর সীমান্ত স্কয়ারে মোবাইলের দোকানে অগ্নিকাণ্ড
রাজধানীর ধানমন্ডিতে সীমান্ত স্কয়ারে একটি মোবাইলের দোকানে আগুন লাগার ঘটনা ঘটেছে। পরে ফায়ার সার্ভিসের পাঁচটি ইউনিটের চেষ্টায় নিয়ন্ত্রণে আসে আগুন। 







শুক্রবার দিবাগত রাত ১টা ৮ মিনিটের দিকে আগুনের সূত্রপাত।




ফায়ার সার্ভিস জানায়, সীমান্ত স্কয়ারের ছয়তলা শপিংমলের তৃতীয় তলার আরকে ইলেকট্রনিক্স নামের একটি মোবাইলের দোকানে আগুন লাগে। আগুনে দোকানটি পুড়ে যায়। তবে ফায়ার সার্ভিস দ্রুত ঘটনাস্থলে পৌঁছায় অন্য কোনো দোকানের ক্ষতি হয়নি।
ফায়ার সার্ভিস সদস্যরা রাত ২টা ১৬ মিনিটে আগুন নিয়ন্ত্রণে আনেন। আর রাত ৩টা ২২ মিনিটে আগুন সম্পূর্ণ নির্বাপণ হয়।
ফায়ার সার্ভিস নিয়ন্ত্রণ কক্ষের ডিউটি অফিসার রাকিবুল বলেন, মোহাম্মদপুর ও পলাশী স্টেশনের পাঁচটি ইউনিট সীমান্ত স্কয়ারে আগুন নেভাতে কাজ করে। প্রাথমিকভাবে ধারণা করা হচ্ছে, বৈদ্যুতিক গোলযোগ থেকে আগুনের সূত্রপাত। তবে ক্ষয়ক্ষতির পরিমাণ তদন্ত সাপেক্ষে বলা যাবে।

রাজধানীর ধানমন্ডিতে সীমান্ত স্কয়ারে একটি মোবাইলের দোকানে আগুন লাগার ঘটনা ঘটেছে। পরে ফায়ার সার্ভিসের পাঁচটি ইউনিটের চেষ্টায় নিয়ন্ত্রণে আসে আগুন।